วันเสาร์ที่ 31 กรกฎาคม 2564
ดีอีเอส ซัดเฟคนิวส์ปั้นข่าวไทยใช้ พรก.ฉุกเฉินฯ ออกข้อบังคับการสื่อสารฉบับใหม่
ดีอีเอส ซัดเฟคนิวส์ปั้นข่าวไทยใช้ พรก.ฉุกเฉินฯ ออกข้อบังคับการสื่อสารฉบับใหม่
ดีอีเอสซัดเฟคนิวส์ปั้นข่าวไทยใช้พรก.ฉุกเฉินฯออกข้อบังคับการสื่อสารฉบับใหม่พร้อมชี้แจงพ.ร.ก.ฉุกเฉินฯและข้อกำหนดไม่ได้ให้สิทธิ์ผู้ใดในการแอบดูแอบดักแอบเก็บเอาข้อมูลการโทร.การส่งข้อความหรือการโพสต์ของประชาชนไปโดยไม่ทำตามขั้นตอนและหลักเกณฑ์ของกฎหมายที่มีอยู่
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีข่าวปรากฏในสื่อต่างๆเกี่ยวกับประเด็นเรื่องพ.ร.ก.ฉุกเฉินฯทำให้ประเทศไทยมีข้อบังคับการสื่อสารใหม่ทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ(กสทช.)พบว่าประเด็นดังกล่าวนั้นเป็นข้อมูลเท็จ
จากกรณีที่มีการแชร์ข้อความว่าในประเทศไทยตั้งแต่วันพรุ่งนี้เป็นต้นไปจะมีข้อบังคับการสื่อสารใหม่บันทึกการโทรทั้งหมดตรวจสอบโซเชียลมีเดียทั้งหมดอุปกรณ์จะถูกเชื่อมต่อกับระบบกระทรวงนั้นทางสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ(กสทช.)ได้ชี้แจงว่าเรื่องดังกล่าวไม่เป็นความจริงการใช้งานโทรศัพท์และสื่อสังคมออนไลน์ต่างๆยังคงทำได้เหมือนเดิมพ.ร.ก.ฉุกเฉินฯและข้อกำหนดไม่ได้ให้สิทธิ์ผู้ใดในการที่จะเข้าไปแอบดูแอบดักแอบเก็บเอาข้อมูลการโทร.การส่งข้อความหรือการโพสต์ของประชาชนไปโดยไม่ทำตามขั้นตอนและหลักเกณฑ์ของกฎหมายที่มีอยู่ก่อนหน้านี้
ทั้งนี้จากข้อกำหนดที่ออกตามความในมาตรา9แห่งพระราชกำหนดการบริหารราชการในสถานการณ์ฉุกเฉินพ.ศ. 2548 (ฉบับที่29)ที่ประกาศใช้เมื่อ29ก.ค. 2564ที่ห้ามการเผยแพร่ข่าวสารที่บิดเบือนโดยมอบหมายให้สำนักงานกสทช.ประสานผู้รับใบอนุญาตทุกรายให้ทำการตรวจสอบIP Addressที่มีการนำเสนอข้อมูลข่าวสารที่ปรากฏบนอินเทอร์เน็ตโดยมีลักษณะที่เป็นการบิดเบือนข้อเท็จจริงเพื่อให้มีการดำเนินการตามขั้นตอนของกฎหมายซึ่งวันที่30ก.ค. 2564สำนักงานกสทช.จึงได้เชิญผู้แทนกระทรวงดิจิทัลเพื่อเศรษฐกิจและสังคม(ก.ดีอีเอส)ผู้แทนจากกองบัญชาการตำรวจสืบสวนสอบสวนอาชญากรรมทางเทคโนโลยี(บช.สอท.)และผู้ให้บริการอินเทอร์เน็ตในประเทศ(ISP)ทุกรายมาประชุมเพื่อทำความเข้าใจและกำหนดแนวทางในการดำเนินงานตามข้อกำหนดดังกล่าวโดยขอบเขตของการทำงานในกรณีนี้จะดำเนินการตรวจสอบเนื้อหาที่มีการบิดเบือนสร้างความสับสนทำให้เกิดความเข้าใจผิดเกี่ยวกับสถานการณ์การแพร่ระบาดของเชื้อโควิด-19อันส่งผลกระทบต่อความมั่นคงของประเทศซึ่งในกรณีที่มีความผิดชัดเจนสำนักงานกสทช.จะดำเนินการตามข้อกำหนดดังกล่าวทันที
โดยประชาชนอย่าได้กังวลว่าสำนักงานกสทช.จะเข้าไปก้าวก่ายสิทธิเสรีภาพในการติดต่อสื่อสารของทุกคนสำนักงานฯไม่ได้ปิดกั้นหรือคุกคามสิทธิเสรีภาพในการแสดงความคิดเห็นของประชาชนและสื่อมวลชนไม่ได้ปิดกั้นการเข้าถึงโซเชียลมีเดียแต่จะดูแลในส่วนของข้อมูลข่าวสารที่เกี่ยวกับโควิดที่มีการบิดเบือนไปจากข้อเท็จจริงเท่านั้นเพื่อไม่ให้ประชาชนหมู่มากเกิดความสับสนทำให้เกิดความเข้าใจผิดในสถานการณ์ฉุกเฉินซึ่งจะส่งผลกระทบต่อความมั่นคงของประเทศ
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากกสทช.สามารถติดตามได้ที่เว็บไซต์www.nbtc.go.thหรือโทร. 02 6708888
โฆษกกระทรวงดิจิทัลกล่าวอีกว่าอยากขอความร่วมมือประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandเฟซบุ๊กANTI-FAKE NEWS CENTER และช่องทางโทรศัพท์โทรสายด่วนGCC 1111ต่อ87เพื่อหลีกเลี่ยงจากการเป็นเหยื่อข่าวปลอมหรือข่าวบิดเบือน
********